АҞӘА, абҵ 10 – Спутник Аԥсны. Урыстәыла Ахада Владимир Путин аҩнуҵҟатәи аусқәа русуаҩцәа рпрофессионалтә мшы рыдиныҳәалеит.
Аҳәынҭқарра Ахада агәрагара ааирԥшит, аҩнуцҵҟатәи аусқәа русуаҩцәа ауаа рҭынч ԥсҭазаара ахьчараҿы аринахысгьы рнапынҵақәа шынарыгӡало.
"Ҳаҭыр зқәу аҩызцәа! Ишәыдсныҳәалоит Урыстәыла аҩнуҵҟатәи аусқәа русуаҩ Имш… Шәусураҿы ақәҿиарақәа шәзеиӷьасшьоит, агәабзиара ӷәӷәеи аманшәалареи шәымаз", — иҳәеит Ахада.
Аҩнуҵҟатәи аусқәа русуаҩ Имш аԥҵан жьҭаара 13, 2011 шықәсазы.